બાબરની હિન્દુસ્તાનમાં જ રહેવાની જાણ થતાં પરિસ્થિતિએ નવો વળાંક લીધો. બાબરે વિરોધી અફઘાનો સરદારોને હરાવી દુરખદેડી મૂક્યા હતા. બાબરે હિન્દમાં જ રહેનું નક્કી કર્યું હોવાથી તેની સીધી અસર રાજસ્થાનના રાજપૂત શાસકો પર પણ પડી હતી. અહીંના રાજપૂતો ઊંઘતા ઝડપાઈ ગયા , કારણ - મેવાડનો રાણો સાંગા એમ માનતો હતો કે ઈબ્રાહિમ લોદીને હરાવી બાબર કાબુલ પાછો ફરશે પણ બાબર તૈમુર લંગની જેમ ભારતમાંથી પરત ફરવા માગતો ન હતો. બાબરના સ્થાયી શાસન સ્થાપવાના ઈરાદાની જાણ થતા જ રાજપૂતરાજાઓ સફાળા જાગ્યા મેવાડના રાણા સાંગાના નેતૃત્વમાં રાજસ્થાનના રાજપૂત રાજાઓનો સંઘ રચાયો. તેમાં મારવાડ, અંબર, ગ્વાલિયર, અજમેર, ચંદેરી, કોટાબુંદી, રામપુર, આબુ અને ઝાલોરના શાસકો જોડાયા.